el el el el el el el el el el el el el el el el el el el el el el el el el zh el en el el el el el el el el el el en el fr el el el el el el el el el el el en el el el el el el el el en el en el el el el el el en el el el el el el el el el el el en en en en en el el el fr el el fr fr fr es fr en fr fr el el el el el el el el el el el el
Το Σαρμπούρ (Γαλλικά: Sarrebourg) είναι κοινότητα στο νομό Μοζέλ στην περιοχή Γκραντ Εστ στη βορειοανατολική Γαλλία.
Μερτ, Bezirk Lothringen, Μοζέλ, Διακοινοτική Κοινότητα του Σαρμπούρ-Μοζέλ-Συντ, διαμέρισμα του Σαρμπούρ-Σατώ-Σαλέν και διαμέρισμα του Σαρμπούρ
244 μέτρα και 325 μέτρα
Βρίσκεται στην ιστορική και πολιτιστική περιοχή της Λωρραίνης και είναι υπονομαρχία του νομού. Έχει πληθυσμό 12.045 κατοίκους (2017).[5]
Οι κάτοικοί του ονομάζονται Σαρμπουρζουά (ζ).[6]
Η κοινότητα Σαρμπούρ βρίσκεται στο νότιο τμήμα του νομού Μοζέλ, κοντά στα σύνορα μεταξύ της Λωρραίνης και της Αλσατίας. Είναι χτισμένη σε μέσο υψόμετρο 285 μέτρων. Η έκτασή της είναι 16,40 τετραγωνικά χιλιόμετρα. Το μικρό χωριό Χοφ είναι μέρος της κοινότητας.
Είναι η μία από τις τέσσερις υπονομαρχίες του νομού, οι άλλες είναι οι κοινότητες Τιονβίλ, Σαργκεμίν και Φορμπάκ.
Ο πληθυσμός της ανέρχεται σε 12.045 κατοίκους (2017) και είναι το κέντρο ευρύτερης αστικής ζώνης με 38.223 (2014).
Το Σαρμπούρ βρίσκεται στους πρόποδες των Βοσγίων που υψώνονται περίπου 10 χιλιόμετρα νότια της πόλης. Στα βορειοδυτικά απλώνεται το δάσος του Ομπερβάλντ. Διασχίζεται από τον ποταμό Σαρ, που έδωσε το όνομά του στην πόλη. Ο ποταμός Μπιέβρ αποτελεί το όριο ανάμεσα στην κοινότητα και το γειτονικό Ρεντίν, στα ανατολικά και βορειοανατολικά.
Απέχει σε ευθεία γραμμή 54 χλμ. από το Στρασβούργο, 64 χλμ. από το Νανσύ, 77 χλμ από το Μετς και 345 χλμ από το Παρίσι. Ο ποδηλατόδρομος EuroVelo 5 περνά νότια της κοινότητας.[7]
Το Σαρμπούρ βρίσκεται στο έδαφος που ιστορικά ανήκει στη γερμανόφωνη Λωρραίνη.
Το μνημείο των νεκρών
Το καζίνο και η εκκλησία του Αγίου Βαρθολομαίου
Στη θέση του Σαρμπούρ είχε αναπτυχθεί από την αρχαιότητα η πόλη Pons Saravi πάνω στη διέλευση του ποταμού Σαρ, που γινόταν με μια ξύλινη γέφυρα με εκτιμώμενο πλάτος οκτώ μέτρων και η τελευταία εκδοχή της οποίας χρονολογείται το 247 μ.Χ.
Η πρώτη αναφορά κατοίκησης στη σημερινή τοποθεσία της πόλης βρίσκεται στον Χάρτη του Πόιτινγκερ, αντίγραφο του 13ου αιώνα ενός παλιού ρωμαϊκού χάρτη που δείχνει τις κύριες πόλεις και δρόμους της Ρωμαϊκής Αυτοκρατορίας.
Το Σαρμπούρ απέκτησε οχυρώσεις στο Μεσαίωνα. Στα τέλη του 7ου αιώνα, η πόλη είχε εργαστήριο κοπής νομισμάτων, όπως αποδεικνύεται από τα νομίσματα που φυλάσσονται στην Εθνική Βιβλιοθήκη και φέρουν τις επιγραφές SARABURGUM και SAREBURGU. Από τον 12ο έως τον 15ο αιώνα ανήκε στους επισκόπους του Μετς. Ήταν εμπορική πόλη και οι πολίτες της το 1464 δήλωσαν υποταγή στους δούκες της Λωρραίνης.
Κατά τον Τριακονταετή πόλεμο η πόλη υπέστη ζημίες. Ενσωματώθηκε στο βασίλειο της Γαλλίας το 1661. Στη συνέχεια, η πόλη συνέχισε την ανάπτυξή της. Προσαρτήθηκε δύο φορές από τους Γερμανούς, αρχικά μετά τον Γαλλοπρωσικό πόλεμο από το 1870 έως το 1918 και πάλι κατά τη διάρκεια του Β' Παγκοσμίου Πολέμου.
Τα παλιά τείχη της πόλης
Το Σαρμπούρ είναι μια πόλη πλούσια σε αξιοθέατα και συνδυάζει την αρχιτεκτονική και πολιτιστική κληρονομιά με τις αθλητικές δραστηριότητες [8]και το καταπράσινο περιβάλλον.[9]
Εκκλησία του Αγίου Βαρθολομαίου
Παλιά τείχη της πόλης
Παρεκκλήσι Φραγκισκανών, 13ος και 16ος αιώνας, με ένα μεγάλο βιτρό παράθυρο του Μαρκ Σαγκάλ
Τοπικό μουσείο ιστορίας [10]
Το καζίνο, ένα κτήριο που χτίστηκε το 1888 ενσωματωμένο σε έναν πύργο των παλαιών οχυρώσεων. Είναι χώρος πολιτιστικών διοργανώσεων
Η ιστοσελίδα της κοινότητας Σαρμπούρ (γαλλικά)
↑ «Base officielle des codes postaux» La Poste. 1  Οκτωβρίου 2018.
↑ (Γαλλικά) Code INSEE.
↑ «Populations légales 2019» The National Institute of Statistics and Economic Studies. 12  Ιανουαρίου 2022.
↑ 4,0 4,1 répertoire géographique des communes. Institut national de l'information géographique et forestière. Ανακτήθηκε στις 26  Οκτωβρίου 2015.